Vastavalt nimekirjale	Meie 15.01.2026 nr 10-11/97 - 1	

Järvevana tee 11 kinnistu detailplaneeringu keskkonnamõju strateegilise hindamise programmi kohta ettepanekute küsimine		

Lähtudes Planeerimisseaduse § 81 lõigetest 1 ja 2, edastame Teile ettepanekute esitamiseks Järvevana tee 11 kinnistu detailplaneeringu keskkonnamõju strateegilise hindamise (edaspidi KSH) programmi. 
Tallinna Linnavolikogu algatas oma 04.09.2025 otsusega nr 85 Järvevana tee 11 kinnistu detailplaneeringu ning keskkonnamõju strateegilise hindamise. 
Planeeritav maa-ala asub Kesklinnas Ülemistejärve asumis Järvevana tee ja Pärnu maantee ristumise liiklussõlmes Ülemiste järve poolses osas. Planeeritud maa-alale jääb 50% transpordimaa ja 50% ärimaa sihtotstarbega Järvevana tee 11 kinnistu ning kinnistul asub 2-korruseline Mercedes-Benzi esindushoone ja 2-korruseline autokeskus. Planeeritava maa-ala suurus on 0,92 ha.
Detailplaneeringu koostamise eesmärk on muuta Järvevana tee 11 kinnistu 50% äri- ja transpordimaa sihtotstarve 75% ärimaaks ja 25% elamumaaks ning ehitusõiguse määramine kuni 4 maapealse korrusega lahtise fassaadiga parkimishoone ning 14 ja 18 maapealse korrusega hoone ehitamiseks, mis ühendatakse kuni 2 maapealse korruselise hoonemahuga. Lisaks määratakse üldised maakasutustingimused, heakorrastuse, haljastuse, juurdepääsude, parkimise ning tehnovõrkudega varustamise põhimõtted. 
Detailplaneeringu materjalidega on võimalik tutvuda Tallinna Planeeringute Registris https://tpr.tallinn.ee/DetailPlanning/Details/DP047080 
Palume antud detailplaneeringu KSH programmi kohta esitada ettepanekud 30 päeva jooksul kirja kättesaamisest Tallinna Keskkonna- ja Kommunaalametile aadressil Tallinn 10130, Harju tn 13, e-post: kommunaal@tallinnlv.ee, tel: 645 7191.

Lugupidamisega	

(allkirjastatud digitaalselt)	
Meelis Uustal	
osakonna juhataja
Keskkonnahoiu osakond

Lisa:	
Järvevana tee 11 kinnistu detailplaneeringu KSH programm koos lisadega.	

Kärt Talimaa-Eelmaa
640 4771 kart.talimaa-eelmaa@tallinnlv.ee